Үлкен Аралтөбе

Үлкен Аралтөбе – Алакөл көлінің орта бөлігіндегі арал. Географиялық орны Абай (Үржар ауданы) және Жетісу (Алакөл ауданы) облыстарының шекарасында орналасқан. Жер бедері Солтүстік-батыстан оңтүстік-шығысқа қарай 8 — 9 км-ге созылып жатыр, ені 5,7 км. Ауданы 26,5 км², абсолюттік биіктігі 439 м. Жер бедері негізінен жазық. Палеозой, орта девон, жоғары карбондық тау жыныстарының үстін борпылдақ шөгінділер жапқан. Шөлге тән өсімдіктер өседі. Үлкен Аралтөбенің оңтүстік-шығысында 1,5 км жерде Кішкене Аралтөбе аралы жатыр. Дереккөздер